# Гнуова слободна документациона дозвола

Издање 1.3, 3. новембар 2008.

Ауторска права © 2000, 2001, 2002, 2007, 2008 Фондација слободног софтвера

Свакоме је допуштено да умножава и да прослеђује вербатим (цд) примерке документа ове лиценце, али њихово мењање није дозвољено.

#### 0. УВОД

Сврха ове лиценце је да упутство, приручник или други сврсисходни и користан документ учини „слободним“ у смислу слободе: да се свима обезбеди ефективна слобода умножавања и расподеле, са или без измена, било комерцијално или некомерцијално. Као друго, ова лиценца задржава за аутора и издавача начин стицања заслуга за свој рад, док се не сматрају одговорним за измене које су други извршили.

Ова лиценца је врста „левог права“, што значи да изведена дела документа сама по себи морају бити слободна у истом смислу. Допуњује Гнуову Општу Јавну Лиценцу, која је лиценца левог права осмишљена за слободан софтвер.

Осмислили смо ову лиценцу како бисмо је користили за упутства слободног софтвера, јер за слободан софтвер је потребна слободна документација: слободни програм треба да долази са упутствима која дају исте слободе као и софтвер. Али ова лиценца није ограничена на софтверска упутства; може се користити за било који текстуални рад, без обзира на тему или да ли је објављен као штампана књига. Ову лиценцу препоручујемо углавном за радове чија је сврха упутство или референца.

#### 1. ПРИМЕЊИВОСТ И ДЕФИНИЦИЈЕ

Ова лиценца се примењује на било које упутство или друго дело, на било ком медијуму, које садржи обавештење које је поставио власник ауторских права у коме се каже да се може расподељивати под одредбама ове лиценце. Ово обавештење обезбеђује свеопшта, слободна лиценца, неограниченог трајања, за коришћење тог дела под овде наведеним условима. Доле наведени „Документ“ односи се на било које такво упутство или дело. Било која јавна особа је давалац лиценце и обраћамо јој се са „ви“. Ви прихватате лиценцу ако умножите, измените или расподељујете дело на начин који захтева дозволу према закону о ауторским правима.

„Измењено издање“ документа означава свако дело које садржи документ или његов део, било умножено на цд носачу, или са изменама и/или преведено на други језик.

„Секундарни одељак“ је именовани додатак или одељак главног дела „Документа“ који се бави искључиво односом издавача или аутора документа и целокупне теме документа (или повезаним питањима) и не садржи ништа што би могло директно да потпадне унутар те целокупне теме. (На пример, ако је документ делом уџбеник математике, други одељак не може објашњавати ништа из математике.) Однос може бити ствар историјске везе са предметом или сродним питањима, или правни, комерцијални, филозофски, етички или политички став у вези са њима.

„Неизмењени одељци“ су одређени „Секундарни одељци“ чији су наслови, као наслови неизмењених одељака, назначени у обавештењу које каже да је документ објављен под овом лиценцом. Ако одељак не одговара горњој дефиницији „секундарног“, тада није дозвољено да буде означен као „Неизмењен“. Документ може садржати нула неизмењених одељака. Ако документ не препознаје ниједан неизмењени одељак, онда их нема.

„Текстови корица“ су одређени кратки делови текста који су наведени, као текст предње или задње корице, у обавештењу које каже да је документ издат под овом лиценцом. Текст предње корице може имати највише 5 речи, а текст задње корице може имати највише 25 речи.

„Транспарентни“ умножак документа означава машински читљив примерак, представљен у формату чија је спецификација доступна широј јавности, који је погодан за преглед документа непосредно и управо у општим уређивачима текста или (за слике састављене од пиксела) општим програмима за сликање или (за цртеже) неким широко доступним уређивачем цртежа, и који је погодан за унос у обрађиваче текста или за аутоматско превођење у велики број формата погодним за унос у обрађиваче текста. Умножак направљен у иначе транспарентном формату датотеке чије је означавање, или недостатак означавања, уређено да спречи или обесхрабри накнадне измене од стране читача, није транспарентан. Формат слике није транспарентан ако се користи за било какву позамашну количину текста. Умножак који није „Транспарентан“ назива се „Нетранспарентним“.

Примери погодних формата за транспарентне примерке укључују обичан АСКРИ без маркирања, Тексинфо формат уноса, ЛаТеКс формат уноса, СГМЛ или ХМЛ који користе јавно доступан ДТД, и једноставни ХТМЛ, Постскрипт или ПДФ који одговара стандардима, осмишљен за измену од стране људи. Примери транспарентних формата слике укључују ПНГ, ИксЦФ и ЈПГ. Нетранспарентни формати укључују власничке формате које могу читати и уређивати само власнички програми за обраду текста, СГМЛ или ХМЛ за које ДТД и/или алати за обраду нису уопштено доступни, као и машински-створени ХТМЛ, Постскрипт или ПДФ кога произведе неки обрађивач текста само за сврхе излаза.

„Насловна страница“ значи, за штампану књигу, саму насловну страницу, као и следеће странице потребне за читко држање материјала који ова лиценца захтева да би се појавио на насловној страници. За дела у форматима која немају ниједну насловну страницу као такву, „Насловна страница“ означава текст близу најистакнутијег изгледа наслова дела, који претходи почетку текста.

„Издавач“ означава сваку особу или ентитет који расподељује примерке документа у јавност.

Одељак „Под називом АБВ“ означава именовану подјединицу документа чији је наслов тачно АБВ или садржи АБВ у заградама, пратећи текст који преводи АБВ на други језик. (Овде АБВ означава назив одређеног одељка поменутог у наставку, као што су „Захвалнице“, „Посвета“, „Одобрења“ или „Историјат“.) „Очувати наслов“ таквог одељка приликом мењања документа значи да остаје одељак „Под називом АБВ“ према овој дефиницији.

Документ може да садржи одрицање од одговорности поред обавештења у којем се наводи да се ова лиценца односи на документ. Сматра се да су ова одрицања од одговорности укључена упутом у ову лиценцу, али само у погледу одрицања од одговорности: било које друго подразумевање које могу имати ова одрицања од одговорности је ништавно и нема утицаја на значење ове лиценце.

#### 2. УМНОЖАВАЊЕ НА ЦД НОСАЧИМА

Можете умножавати и расподељивати Документ на било ком медијуму, било комерцијалном или некомерцијалном, под условом да се ова Лиценца, обавештења о ауторским правима и обавештење о лиценци које каже да се ова Лиценца односи на Документ, репродукује у свим примерцима и да не додате никакве друге услове онима из ове лиценце. Не можете користити техничке мере да ометете или контролишете читање или даље умножавање примерака које направите или расподелите. Међутим, можете прихватити накнаду у замену за примерке. Ако расподелите довољно велик број примерака, такође морате следити услове из одељка 3.

Такође можете да позајмљујете умношке, под истим горе наведеним условима и можете јавно да приказујете умношке.

#### 3. УМНОЖАВАЊЕ У ВЕЋЕМ БРОЈУ

Ако објавите штампане примерке (или примерке на медијумима који уопштено имајуштампане насловнице) Докумнета, у броју већем од 100, а обавештење о лиценци документа захтева Текст насловнице, морате да уврстите умношке у насловницама који садржи, јасно и читљиво, читав тај текст насловнице: текст насловне странице на првој корици, и текст задње насловнице на задњој корици. Обе корице морају такође јасно и читко да прикажу вас као издавача тих примерака. Предња корица мора да прикаже читав наслов са свим речима наслова подједнако истакнутим и видљивим. Можете да ставите и други материјал на корице као додатак. Умножавање са изменама ограниченим на корице, све док очувава наслов Документа и задовољава ове услове, може се сматрати као дословно умножавање у сваком погледу.

Ако је текст потребан за обе корице превише обиман да би стао и био читљив, треба да ставите прве делове (што више све док разумно стају) на стварну корицу, и да наставите са остатком на следећим страницама

Ако објавите или расподелите нетранспарентне примерке Документа у броју већем од 100, морате да или да укључите машински читљив транспарентан примерак уз сваки нетранспарентни примерак, или да изјавите или да са сваким нетранспарентним примерком јавно доступну локацију рачунарске мреже која садржи читав транспарентан примерак документа, без додатог материјала. Ако користите последњу опцију, морате предузети разумне пажљиве кораке када започнете расподељивање непровидних примерака у количини, како бисте били сигурни да ће овај транспарентни примерак остати тако доступан на наведеном месту најмање годину дана након последње расподеле непровидног примерка (директно или преко ваших агената или продаваца) тог издања за јавност.

Потребно је, али није обавезно, да контактирате ауторе документа и пре поновног расподељивање било ког великог броја примерака, како бисте им пружили прилику да вам обезбеде ажурирано издање документа.

#### 4. ИЗМЕНЕ

Можете да умножавате и расподељујете Измењено издање Документа под условима горњих одељака 2 и 3, под условом да објавите измењено издање под тачно овом Лиценцом, са измењеним издањем које испуњава улогу документа, чиме се лиценцира расподела и измена измењеног издања ономе ко поседује њен умножак. Поред тога, у измењеном издању морате урадити следеће:

1. Да користите на „Насловној страници“ (и на корицама, ако постоје) наслов који се разликује од наслова Документа, и од оних из претходних издања (које би, ако их има, требало навести у одељку историјата документа). Можете користити исти наслов као и претходно издање ако изворни издавач тог издања да дозволу.

2. Испишете на „Насловној страници“, као ауторе, једну или више особа или ентитета одговорних за ауторство измена у „Измењеном издању“, заједно са најмање пет главних аутора документа (све његове главне ауторе, ако их има мање од пет).

3. Да објавите на „Насловној страници“ име издавача „Измењеног издања“, као издавач.

4. Да очувате сва обавештења о ауторским правима „Документа“.

5. Да додате одговарајуће обавештење о ауторском праву за ваше измене поред других обавештења о ауторским правима.

6. Да укључите, одмах после обавештења о ауторском праву, обавештење о лиценци које даје јавно овлашћење за коришћење „Измењеног издања“ под одредбама ове Лиценце, у облику приказаном у додатку испод.

7. Да очувате у обавештењу те лиценце пун списак „Неизмењених одељака“ и захтеваних „Текстова корица“ датих у обавештењу лиценце Документа.

8. Да укључите неизмењени примерак ове Лиценце.

9. Да сачувате одељак под насловом „Историјат“, и његов наслов, и да му додате ставку у којој се наводи барем наслов, година, нови аутори, и издавач „Измењеног издања“ како је дато на „Насловној страници“. Ако у Документу нема одељка под насловом „Историјат“, направите одељак у којем ће бити наведен наслов, година, аутори и издавач документа као што је дато на насловној страници, а затим додајте ставку која описује измењено издање како је наведено у претходној реченици.

10. Да очувате мрежну локацију, ако постоји, наведену у Документу за јавни приступ транспарентном умношку документа, а такође и мрежне локације дате у документу за претходна издања на којима је заснован. Оне се могу сместити у одељак „Историјат“. Можете изоставити мрежну локацију за дело које је објављено најмање четири године пре самог документа или ако оригинални издавач издања на које се односи да овлашћење.

11. У било ком одељку под насловом „Захвалнице“ или „Посвете“, сачувајте наслов одељка и у одељку сачувајте сву суштину и тон сваког признања сарадника и/или посвете дате у њему.

12. Да очувате све „Неизмењене одељке“ документа, неизмењене у свом тексту и својим насловима. Бројеви одељака или еквиваленти се не сматрају делом наслова одељка.

13. Да обришете сваки одељак са насловом „Одобрења“. Такав одељак се не може укључити у „Измењено издање“.

14. Да не преименујте ниједан постојећи одељак као „Одобрења“ нити да дођете у сукоб са насловом било којег „Неизмењеног одељка“.

15. Да сачувате свако одрицање од одговорности.

Ако „Измењено издање“ укључује нове уводне одељке или додатке који се квалификују као „Секундарни одељци“ и не садрже умножени материјал из Документа, можете по жељи одредити неке или све ове одељке као непроменљиве. Да бисте то урадили, додајте њихове наслове на списак „Непроменљивих одељака“ у обавештењу о лиценци измењеног издања. Ови наслови се морају разликовати од свих осталих наслова одељака.

Можете да додате одељак под насловом „Одобрења“, под условом да не садржи ништа осим одобрења вашег „Измењеног издања“ од разних страна – на пример, изјаве прегледа парњака или да је организација одобрила текст као меродавну дефиницију стандарда.

Можете да додате одломак до пет речи као „Текст предње корице“ и одломак до 25 речи као „Текст на задњој корици“, на крај списка „Текстови насловница“ у „Измењеном издању“. Само један одломак текста са предње корице и један текст са задње корице може бити додат било којим ентитетом (или путем аранжмана). Ако Документ већ садржи текст насловнице за исту корицу, који сте претходно додали ви или по договору исти ентитет у чије име делујете, не можете додати други; али можете заменити стари, уз изричито одобрење претходног издавача који је додао стари.

Аутор(и) и издавач(и) „Документа“ овом лиценцом не даје дозволу да користите његово(њихова) име(на) за рекламирање или да тврде или подразумевају одобравање било ког Измењеног издања.

#### КОМБИНОВАЊЕ ДОКУМЕНАТА

Можете комбиновати Документ са другим документима објављеним под овом лиценцом, под условима дефинисаним у горњем одељку 4 за измењена издања, под условом да укључите у комбинацију све „Неизмењене одељке“ свих оригиналних докумената, непромењених, и све их наведете као неизмењене одељке вашег комбинованог дела у његовом обавештењу о лиценци, и да сачувате сва њихова „Одрицања од одговорности“.

Комбиновано дело мора да садржи само један примерак ове лиценце, а више идентичних „Неизмењених одељака“ може се заменити једним примерком. Ако постоји више неизмењених одељака са истим називом, али различитим садржајем, учините наслов сваког таквог одељка јединственим додавањем на крају у загради име оригиналног аутора или издавача тог одељка, ако је познат, или јединствени број. Направите исто прилагођавање наслова одељака на списку неизмењених одељака у обавештењу о лиценци за комбиновано дело.

У комбинацији, морате комбиновати све одељке са насловом „Историјат“ у разним оригиналним документима, стварајући један одељак под насловом „Историјат“; на исти начин комбинујте све одељке са насловом „Захвалнице“ и све одељке под насловом „Посвећења“. Морате избрисати све одељке са насловом „Одобрења“.

#### 6. ЗБИРКА ДОКУМЕНАТА

Можете да направите збирку која се састоји од „Документа“ и других докумената објављених под овом Лиценцом, а појединачне примерке ове Лиценце у разним документима можете заменити једним примерком који је укључен у збирку, под условом да поштујете правила ове Лиценце за дословно умножавање сваког од докумената у свим осталим аспектима.

Можете издвојити један документ из такве збирке, и расподелити га појединачно под овом лиценцом, под условом да у издвојени документ уметнете примерак ове лиценце и пратите ову Лиценцу у свим осталим аспектима у вези са дословним умножавањем тог документа.

#### 7. ПРИДРУЖИВАЊЕ СА НЕЗАВИСНИМ ДЕЛИМА

Компилација Документа или његових деривата са другим одвојеним и независним документима или делима, у или на медијуму за складиштење или расподелу, назива се „агрегат“, ако ауторска права која произилазе из компилације се не користе да ограниче законска права корисника компилације ван ограничења појединачног дела. Када је Документ укључен у агрегат, ова Лиценца се не примењује на друга дела у агрегату која сама по себи не произилазе из Документа.

Ако се захтев Текста омотнице одељка 3 може применити на ове примерке Документа, тада ако је Документ мањи од половине читавог агрегата, Текст омотнице документа се може ставити на омотнице које затварају документ унутар агрегата, у електронском еквиваленту омотнице ако је документ у електронском облику. У супротном морају се појавити на штампаним корицама око целог агрегата.

#### 8. ПРЕВОД

Превод се сматра врстом измене, тако да можете дистрибуирати преводе „Документа“ под одредбама одељка 4. Замена „Неизмењених одељака“ преводима захтева посебну дозволу њихових власника ауторских права, али можете укључити и преводе неких или свих неизмењених одељака као додатак оригиналним издањима ових неизмењених одељака. Можете укључити превод ове лиценце, и свих обавештења о лиценци у документ, и сва одрицања од одговорности, под условом да укључите и оригинално издање ове лиценце на енглеском језику и изворна издања тих обавештења и одрицања. У случају неслагања између превода и изворног издања ове Лиценце или обавештења или одрицања, преовладаће изворно издање.

Ако одељак у документу има наслов „Захвалнице“, „Посвезте“ или „Историјат“, захтев (одељак 4) да очувате његов наслов (одељак 1) обично ће захтевати измену тренутног наслова.

#### 9. ОКОНЧАВАЊЕ

Не смете умножавати, мењати, подлиценцирати или расподељивати „Документ“ осим ако је изричито достављено под овом лиценцом. Сваки други покушај да га умножите, измените, подлиценцирате или расподелите је ништаван, и аутоматски ће укинути ваша права под овом лиценцом.

Међутим, ако престанете са свим кршењима ове лиценце, тада ваша лиценца одређеног носиоца ауторских права се поново враћа (а) привремено, осим ако и све док власник ауторских права изричито и коначно не оконча вашу лиценцу, и (б) трајно, ако носилац ауторских права не успе да вас обавести о кршењу неким разумним средствима пре 60 дана након њеног престанка.

Штавише, ваша лиценца од одређеног носиоца ауторских права се трајно враћа ако вас носилац ауторских права на неки разуман начин обавести о кршењу права, то је први пут да сте од тог носиоца ауторских права добили обавештење о кршењу ове лиценце (за било које дело), и уклоните кршење пре 30 дана од пријема обавештења.

Укидањем ваших права из овог одељка не престају да важе лиценце страна које су од вас добиле примерке или права под овом лиценцом. Ако су ваша права укинута и нису трајно враћена, пријем примерка неког или целог истог материјала не даје вам никаква права да га користите.

#### 10. БУДУЋЕ ПРЕРАДЕ ОВЕ ЛИЦЕНЦЕ

Фондација Слободног Софтвера може с времена на време објавити нова, прерађена издања Гнуове Слободне Документационе Лиценце. Таква нова издања по духу биће слична садашњем издању, али се могу разликовати у појединостима ради решавања нових проблема или недоумица. Видите Копилефт.

Сваком издању Лиценце додаје се препознатљиви број издања. Ако „Документ“ наводи да се на њега односи одређено нумерисано издање ове Лиценце „или било које новије издање“, имате опцију да следите одредбе и услове тог одређеног издања или било којег новијег издања које је објавила (не као скицу) Фондација Слободног Софтвера. Ако у документу није наведен број издања ове лиценце, можете одабрати било које издање које је икада објавила (не као скицу) Фондација Слободног Софтвера. Ако документ наводи да посредник може да одлучи која будућа издања ове лиценце се могу користити, та јавна изјава посредника о прихватању издања трајно вас овлашћује да изаберете то издање за документ.

#### 11. ПОНОВНО ЛИЦЕНЦИРАЊЕ

„Сајт за масовну вишеауторску сарадњу“ („Massive Multiauthor Collaboration Site“ или „MMC“ сајт) означава било који Свеопште Светски Веб сервер који објављује дела заштићена ауторским правима и такође пружа истакнуте могућности било коме да их уређује. Јавни вики који свако може да уређује је пример таквог сервера. „Масовна Вишеауторска Сарадња“ (или „MMC“) садржана на сајту означава било који скуп дела заштићених ауторским правима која су тако објављена на „MMC“ сајту.

„CC-BY-SA“ означава лиценцу „Приписивања Заједничког Стваралаштва–Истоветног Дељења“ 3.0 коју је објавила Корпорација Заједничког Стваралаштва (Creative Commons Corporation), непрофитна организација са главним седиштем деловања у Сан Франциску у Калифорнији (САД), као и будућа издања копилефта те лиценце која објави та иста организација.

„Укључити“ значи објавити или поново објавити документ, у целини или делимично, као део другог документа.

„MMC“ је „подобан за поновно лиценцирање“ ако је лиценциран под овом лиценцом и ако су сва дела која су први пут објављена под овом лиценцом негде другде осим под „MMC“, а затим у потпуности или делимично уграђен у „MMC“, (1) нема текстове корица или неизмењене одељке, и (2) јесу тако укључени пре 1. новембра 2008.

Оператер „MMC“ сајта може поново објавити „MMC“ садржан на сајту под „CC-BY-SA“ на истом сајту у било које време пре 1. августа 2009. године, под условом да „MMC“ испуњава услове за поновно лиценцирање.

#### ДОДАТАК: Како да користите ову лиценцу за своја документа

Да бисте користили ову лиценцу у документу који сте написали, додајте примерак лиценце у документ и ставите следећа обавештења о ауторским правима и лиценцама одмах иза насловне странице:

    Ауторска права © ГОДИНА ВАШЕ ИМЕ Дозвољено је умножавање, расподела и/или вршење измена овог документа под условима Гнуове Слободне Документационе Дозволе (ГСДД), издања 1.3 или било којег новијег издања без непромењивих одељака, текста на насловној и последњој страни, а коју је објавила Фондација Слободног Софтвера. Примерак лиценце се налази у одељку „Гнуова Слободна Документациона Лиценца“.

Ако имате неизмењене одељке, текст насловне корице и текст задње корице, замените ред „са… текстом.“ следећим:

    са неизмењеним одељцима који су СПИСАК ЊИХОВИХ НАСЛОВА, са текстом насловне корице који је СПИСАК, и са текстом задње корице који је СПИСАК.

Ако имате неизмењених одељака без насловне корице, или неку другу комбинацију ова три, стопите та два алтернативна да задовоље ситуацију.

Ако ваш документ садржи нетривијалне примере програмског кода, препоручујемо да их објавите паралелно према вашем избору лиценце слободног софтвера, као што је Гнуова Општа Јавна Лиценца, да допустите њихово коришћење у слободном софтверу.